Veľkofatranská magistrála

Veľkofatranská magistrála je červeno značený turistický chodník, prechádzajúci hrebeňom Veľkej Fatry. Vedie z Ľubochne po hrebeni turčianskej vetvy na Krížnu a dosahuje dĺžku 43,8 km, prevýšenie 2245/3377 metrov a odhadovaný čas na prechod 15 hodín.

Priebeh 
Začiatok náročnej hrebeňovky je na železničnej zastávke Ľubochňa (), odkiaľ vedie mostom ponad Váh do centra obce, kde sa stáča na západ a ponad Ľubochnianku smeruje na rázcestie Korbeľka (). Nasleduje prudké stúpanie na predvrchol Kopy (), kde začína hrebeň turčianskej vetvy Veľkej Fatry a stáča sa južným smerom. Pokračuje cez Ľubochnianske sedlo (), Vyšné Rudno () a sedlo Príslop () na Kľak (), najvyšší vrch turčianskej vetvy hlavného hrebeňa s nerušeným kruhovým výhľadom. 

Chodník pokračuje cez Vyšnú Lipovú (), Jarabinú (), Malý Lysec () a Šoproň () ku chate pod Borišovom (), ktorá je významnou križovatkou turistických chodníkov. Magistrála výstupom na výraznú Ploskú () opúšťa turčiansku vetvu hrebeňa a cez Chyžky () a Koniarky () smeruje na najvyšší vrch horstva i magistrály, Ostredok (). Chodník sa v tejto časti nachádza nad hornou hranicou lesa a poskytuje ďaleké výhľady, ktoré turistov sprevádzajú až po cieľ magistrály na Krížnej, v nadmorskej výške 1574 metrov. 

Špecifikom Krížnej je križovatka troch červenoznačených turistických chodníkov; magistrála tu križuje Cestu hrdinov SNP, ktorá sem vedie zo sedla Malý Šturec () okolo horského hotela Kráľova Studňa a z vrcholu pokračuje východným smerom cez sedlo Veľký Šturec () na Donovaly ().

Priebeh trasy

Referencie

Externé odkazy 
 Fotoreportáž z magistrály
 Popis trasy

Zdroj 
 Podrobný popis magistrály

Turistické trasy na Slovensku
Veľká Fatra